cyanic-selkie/wikianc huggingface dataset:
Կոնստանտին Հոլթհոեր
Կենսագրություն
Եղել է Պրեօբրաժենսկի գնդի վաշտի և գումարտակի, այնուհետև` 4-րդ հրաձգային գումարտակի (1906-1910) և 92-րդ Պեչորյան հետևակային գնդի հրամանատար (08.06.1909-28.06.1910): Հետագայում եղել է 4-րդ հրաձգային Կայսերական ազգանվան գնդի (1910-22.04.1915) և 1-ին բրիգադայի 1-ին գվարդիական հետևակային դիվիզիայի (22.04.1915-10.07.1916) հրամանատար։ Հայտնի է նաև, որ նա եղել է 2-րդ գվարդիական հետևակային դիվիզիայի  (1916- 9.04.1917) հրամանատար։ Առաջին համաշխարհային պատերազմի մարտական գործողություններում աչքի ընկնելու համար պարգևատրվել է Գեորգիևյան զենքով և Սուրբ Գեորգիի 4-րդ աստիճանի շքանշանով 1914 թվականի սեպտեմբերի 27-ին Օպատովի տակ մղվող մարտերում գնդի գործողությունները գերազանց ղեկավարելու, իր գնդով թշնամու մարտական դիրքերը գրոհելու և հարևան զորամասերին թշնամու զորքերի շրջափակման օղակը ճեղքելու աջակցման համար։
1918 թվականին եղել է Պետրոգրադի հակասովետական ընդհատակյա կազմակերպության անդամ, մասնակցել Սպիտակ շարժմանը։ Քաղաքացիական պատերազմից հետո արտագաղթել է Ֆինլանդիա ։ Աշխատել է գործարանային բանվոր։
Ընտանիք
Ամուսնացել է իր խնամակալ Զինաիդա Յակովլևնա Լիխաչյովայի դստեր և Պ. Ն. Յակոբի քենու` Զ. Դ. Կրոնբերգի հետ։ 1907 թվականի նոյեմբերի 1-ի դրությամբ ունեցել է երկու երեխա։
Արտաքին հղումներ
Կատեգորիա:Առաջին համաշխարհային պատերազմի մասնակիցներ Կատեգորիա:Սուրբ Ստանիսլավի 2-րդ աստիճանի շքանշանի ասպետներ Կատեգորիա:Ռուս գեներալներ
Սենա Լաթան
Սենա Լաթան (Sanaa McCoy Lathan,), ամերիկացի դերասանուհի ։
Կենսագրություն
Սենա Մաքոյ Լաթանը ծնվել է 1971 թվականի սեպտեմբերի 19-ին ԱՄՆ-ում՝ Նյու Յորքում։ Սուհահիլիից նրա անունը թարգմանվում է որպես «արվեստի գործ»։ Մանուկ հասակից զբաղվել է թեթև ատլետիկայով, գիմնաստիկայով և պարով։ Ավարտել է Բերկլիի Կալիֆորնիայի համալսարան ը, ինչպես նաև Եյլի դրամատիկական դպրոցը։
Հեռուստատեսությունում առաջնաելույթ է ունեցել 1996 թվականին։ Ճանաչում է ստացել «Խաչեղբայր», «Սեր և բասկետբոլ», «Մուգ շաքարավազ», «Օտարը գիշատչի դեմ» «Որսորդների ընտանիքը» և այլ ֆիլմերում կատարած դերերի շնորհիվ ։
«Քլիվլենդի շոուն» և «Գրիֆինների ընտանիքը» մուլտֆիլմում հնչյունավորել է Դոն Թաբսին ։
Ծանոթագրություններ
Կատեգորիա:Սեպտեմբերի 19 ծնունդներ Կատեգորիա:1971 ծնունդներ Կատեգորիա:Նյու Յորք քաղաքում ծնվածներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:20-րդ դարի դերասանուհիներ Կատեգորիա:21-րդ դարի դերասանուհիներ Կատեգորիա:Եյլի համալսարանի շրջանավարտներ Կատեգորիա:20-րդ դարի ամերիկացի դերասանուհիներ
Վերին Խևի
Վերին Խևի կամ Ցանգուրա (աբխազ.` Цангура, ზემო ხევი, Զեմո Խևի), գյուղ Աբխազիայի Գագրայի շրջանում, Գագրայից 8 կմ արևելք։ Գտնվում է ծովի մակարդակից 100 մ բարձրության վրա։
Բնակչությունը
1959 թվականի տվյալներով, գյուղում ապրում էր 297 մարդ, հիմնականում հայեր, իսկ 1989 թվականին` 262 մարդ , հիմնականում կրկին հայեր, նաև աբխազներ և վրացիներ։
Բնակիչները զբաղվում են ցիտրուսային կուլտուրաների և ծխախոտի մշակությամբ, ինչպես նաև այգեգործությամբ։ Գյուղն ունի հայկական տարրական դպրոց։
Հայերը եկել են Սամսունի շրջակայքից` 1915 թվականին։
Անվանումը
1944-1948 թվականներին, գյուղը կոչվել է Հայկական Հովիտ (Սոմխուր Խեոբա - სომხურ ხეობა), 1948 թվականից` Զեմո Խևի, իսկ 1992 թվականին վերանվանվել` Ցանգուրա ։
Ալեքսանդրետի սանջակ
XI-XIV դարերում Ալեքսանդրետի սանջակի տարածքի զգալի մասը մտել է Կիլիկիայի հայկական պետության կազմի մեջ։ Տարածությունը՝ 5 հազար կմ2։ Որպես Սիրիայի մի մասը, Ալեքսանդրետի սանջակը 1915-1918 թվականներինին Օսմանյան կայսրության կազմում էր։
1918 թվականի նոյեմբերին օկուպացրել են անգլիացիները, հետո՝ ֆրանսիացիները։ Այստեղ է գտնվում Մուսա լեռը, ուր 1915 թվականի հուլիս-սեպտեմբեր ամիսներին տեղի է ունեցել հայերի ինքնապաշտպանական հերոսամարտը։ 1920 թվականին Ալեքսանդրետի սանջակը մտցվել է Ֆրանսիայի մանդատին հանձնված Սիրիայի կազմի մեջ։
1937 թվականից, ձևականորեն մնալով Սիրիայի կազմում, Ալեքսանդրետի սանջակը անցել է Ֆրանսիայի և Թուրքիայի համատեղ հսկողության տակ։ 1938 թվականին այստեղ ստեղծվել է Հաթայի ինքնավար պետությունը։ 1939-ի հունիսին վերջինս միացվել Է Թուրքիային։ Տեղի հայ բնակչությունը (մոտ 40 հազար) հուլիսի 16-23-ը հեռացել է և հաստատվել Սիրիայում, Լիբանանում։ Հեռացել է նաև 20 հազար արաբ։ Սիրիան չի ճանաչել այդ անեքսիան։
Տրազիմենյան լիճ
Տրազիմենյան լիճ, Տրազիմենոս, Տրազիմենուս լիճ (լատ․՝ Trasimenus, իտալ․՝ Trasimeno), լիճ Իտալիայի կենտրոնական մասում։ Ապենինյան թերակղզու ամենամեծ լիճը։ Գտնվում է ծովի մակերևույթից 259 մ բարձրության վրա, մակերեսը 128,6 կմ2 է, խորությունը՝ 6,6 մ (այլ տվյալներով՝ 8 մ)։ Պունիկյան պատերազմների (մ․ թ․ ա․ 264—146 թթ.)․ ժամանակ, մ․ թ․ ա․ 217-ի ապրիլին, Տրազիմենյան լճի մոտ տեղի է ունեցել ճակատամարտ Հաննիբալի կարթագենյան բանակի (մոտ 40000 մարդ) և կոնսուլ Գայոս Ֆլամինիոսի հռոմեական բանակի (31000 մարդ) միջև։ Հաննիբալի զորքերը հարձակվել են լճի և լեռների միջև ընկած նեղ կիրճով անցնող հռոմեական բանակի վրա ու ջախջախել։ Ճակատամարտում զոհվել է նաև հռոմեացիների զորահրամանատարը։
Կատեգորիա:Իտալիայի լճեր Կատեգորիա:Եվրոպայի լճեր
Աշխարհի ամենաբարձր շենքերի և կառույցների ցանկ
Աշխարհի ամենաբարձր շենքերի և կառույցների ցանկ, որոնց բարձրությունը գերազանցում է  350 մ,  և  '''ներկա ժամանակաշրջանի ամենաբարձր շինությունների ցանկը։
Այս ցուցակի մեջ ընդգրկված չեն հեռուստառադիո կայմերը, բացառությամբ 1. Վարշավայի ռադիոկայմի, որը մինչև 1991 թվականի փլուզումը աշխարհի ամենաբարձր շինությունն էր, մինչև 2008 թվականը համարվում էր ամենաբարձր շինությունը, երբ նրան բարձրությամբ գերազանցեց Բուրջ Խալիֆա երկնաքերը։ 2. KVLY հեռուստաաշտարակ (ներկայումս այս տեսակի մեջ ամենաբարձրը) և 3. Բոգանդյան ռադիոաշտարակը (ներկայունս այս տեսակի մեջ ամենաբարձրը Ռուսաստանում)։ 2013 թվականից Չինաստանում նախատեսված էր կառուցել աշխարհի ամենաբարձր շինությունը՝ Sky City  838  մետր բարձրությամբ   երկնաքերը, որի շինարարությունը առ այսօր չի սկսվել։
Չափանիշներ
Մինչև 1998 թվականը բարձրահարկ շենքերի վարկանիշը հիմնված էր շենքի կառուցվածքային բարձրության վրա, այսինքն շենքի կառուցվածքային տարրերի գագաթին գլխավոր մուտքի մոտ գտնվող մայթի մակարդակից բարձրությունը, ներառյալ ծայրաձողերը, չհաշված «ժամանակավոր» կառույցները (ալեհավաքներ, կայմերը և դրոշաձողերը), որոնք կարող են ավելացվել կամ փոխվել բարձրությունը համեմատաբար հեշտությամբ`առանց շենքի կառուցվածքի խոշոր փոփոխությունների։ Բարձրության չափման այլ չափանիշներ չեն օգտագործվել։ Ըստ այս ցուցանիշների Ուիլիս-թաուերը (ներկայիս Ուիլլիս-Թաուեր) Չիկագոյում, տանիքի բարձրության 442 մ և  527 մ բարձրության վրա ալեհավաքների հետ միասին, համարվում է աշխարհի ամենաբարձր շինությունը։ Նույն ժամանակաշրջանում կառուցված երկվորյակ աշտարակներ՝  ամաշխարհային առևտրի կենտրոները իրենց բարձրությամբ համարվում են երկրորդը (417 մ), չնայած այն հանգամանքին, որ 1978 թվականին Հյուսիսային աշտարակում տեղադրվել է 110 մետր բարձրությամբ ալեհավաք, որը երկնաքերի բարձրությունը հասցրել է 527 մետրի։ Շենքի ընդհանուր բարձրության  և ընդունված բարձրության չափանիշների միջև  անհամապատասխանության մեկ այլ հայտնի օրինակ էր շենքի միջև  մրցակցությունը Մանհեթոնի Բանկի Ուոլլ սթրիթ և Կրայսլեր Բիլդինգի Նյու Յորքում 1930 թվականին։ Նախատեսվում էր, որ Ուոլլ սթրիթը պետք է 41 մ բարձր լիներ քիչ հեռու գտնվող Վուլվորտ շենքիից (241 մ) և կես մետր բարձր այդ նույն ժամանակ կառուցվող երկրնաքեր Կրայսլեր շենքից (282 մ)։ Այնուամենայնիվ, Կրայսլեր շենքի ճարտարապետները փոխել են շենքի նախագծման բարձրությունը Բանկի շինարարության ավարտից հետո։ Սակայն շենքի վրա  կնգնեցվել է աշտարակի ձող 38 մետր բարձրությամբ, շենքի ներսում գաղտնի հավաքված, որի շնորհիվ Կրայսլեր երկնաքերը դարձավ աշխարհի ամենաբարձր շինությունը, չնայած նրան, որ վերջին բնակելի հատվածի (օգտակար տարածք) մնան ձևով 30 մ ցածր է Ուոլլ Սթրիթից։  Բայց նրա համբավը շատ կարճ եղավ, քանի որ մեկ տարի անց (1931 թվականին) ավարտվեց Էմփայր Սթեյթ Բիլդինգի շինարարությունը։ Այնուամենայնիվ, բարձրության չափանիշների վերաբերյալ վեճերից ոչ մեկը այնքան ուժեղ չէր, այնպես ինչպես առաջացավ Կուալա-Լումպուրում (Մալազիա) 1998 թվականին Պետրոնաս աշտարակների շինարարության ավարտից հետո։ Այս կառույցն ուներ ճարտարապետական առումով մենաբարձրն էր (452 աշտարակի ձողերի հետ միասին), իսկ տանիքի բացարձակ բարձրությունը (378,6 մ) ցածր էր, քան Սիրս-Թաուերինը։ Վեճը ծագեց,  քանի որ, մալազյական աշտարակի ձողերը բարձր էին Սիրս-Թաուերից։ Չիկագոյի Բարձրահարկ շենքերի և քաղաքային միջավայրի խորհուրդի համագումարում (CTBUH) որոշեցին Սիրս-Թաուերը իր բարձրությամբ համարել աշխարհում երկրորդը Պետրոնաս-Փաուերից հետո։ Այս որոշումը լրատվամիջոցներում քննադատության  ենթարկվեց, քանի որ առաջին անգամ Միացյալ նահանգներից դուրս հայտնվեց աշխարհի ամենաբարձր շենքը, ընդ որում վիճելի չափանիշներով։ Այսպիսով, Խորհուրդը վերանայել է դասակարգման համակարգը և սահմանել չորս կատեգորիաներ, ըստ որի որոշվում է աշխարհի ամենաբարձր շինությունը։ Նախկին բարձրության կառուցվածքային մասեր չափանիշներին ավելացել նոր երեքը՝
Բոլոր կատեգորիաներում ստորին մակարդակը ամենացածր բացօթյա մուտքի հատակային մակարդակն է։  Հարկի մակարդակը չափվում է շենքի ներսում մուտքի մոտ, մուտքագրումը պետք է լինի բաց օդի մեջ։  Շինարարության տեսակով բաժանվում են  երկնաքերեր և աշտարակներ, սահմանը առաջինի և երկրորդի միջև՝  50 % բարձրությունը պետք է լինի  բնակելի հարկերում։
Այդ ժամանակ Սիրս-Թաուերը - առաջինն էր երկրորդ և երրորդ կարգերում, իսկ Պետրոնաս աշտարակը զբաղեցնում էր առաջին հորիզոնականը։ 2000 թվականին Սիրս աշտարակի վրա նոր ալեհավաք են տեղադրել, որը նրան հնարավորություն տվեց նաև չորրորդ կարգով լինել առաջատարը։ 2004 թվականի ապրիլի 20-ին Թայվանում ավարտվել է 509 մ բարձրության վրա գտնվող Թայբեյ 101 երկնաքերի շինարարությունը։  Նա նվաճեց աշխարհի բարձրության ռեկորդը առաջին երեք կատեգորիաներով։  2007 թվականի հուլիսի 21 կառուցվող  Բուրջ-Դուբայ երկնաքերը գերազանցեց  Թայբեյ 101 512 մ բարձրությամբ  (1680 ոտնաչափ)։ 2010 թվականին Բուրջ-Դուբայի շինարարության ավարտից հետո, անվանափոխվեց Բուրջ Խալիֆա, նա հասավ մինչև  829,8 մ բարձրության, դառնալով աշխարհի երբևէ կառուցված ամենաբարձր շենքը։
Հեռուստաաշտարակները հանվում են այս չափանիշներից, քանի որ նրանք չեն հանդիսանում «բնակելի շինություններ» և  նրանց բարձրությունը որոշվում է ներքևից մինչև վերև։
Արտաքին հղումներ
Կատեգորիա:Ամենաբարձր կառույցների ցանկեր
Կոլլաբորացիոնիզմ
Կոլլաբորացիոնիզմ կամ համագործակցություն (collaboration), պատերազմի ընթացքում տվյալ երկրի քաղաքացիություն ունեցող անձի համագործակցություն թշնամու հետ ընդդեմ իր երկրի ։ Տերմինը առավել հաճախ օգտագործվում է Երկրորդ աշխարհամարտի տարիներին առանցքային տերությունների, հատկապես նացիստական Գերմանիայի և կայսերական Ճապոնիայի հետ քաղաքացիական անձանց համագործակցությունը նկարագրելու համար։ Քաղաքացիների և կազմակերպությունների կողմից համագործակցության դրդապատճառներից էին ազգայնականությունը, էթնիկական ատելությունը, հակակոմունիզմը, հակասեմիտիզմը, օպորտունիզմը, ինքնապաշտպանությունը կամ հաճախ դրանց տարբեր համադրությունները։ Երկրորդ համաշխարհային պատերազմի որոշ համագործակցությունների արդյունքում տեղի են ունեցել պատերազմական հանցագործություններ, մարդկության դեմ ուղղված հանցագործություններ կամ այնպիսի վայրագություններ, ինչպես Հոլոքոստը ։ Ավելի հաճախ համագործակցողները պարզապես իրավիճակին «հարմարվում էին, որ համապատասխանեն» (went along to get along)՝ փորձելով օգտվել օկուպացիայից կամ պարզապես գոյատևել։ Կոլաբորացիոնիզմի սահմանումը բացարձակ չէ և մեկնաբանման ենթակա է։
Քաղաքագետ Սթենլի Հոֆմանը տարբերակում է կոլաբորացիոն համագործակցության երկու տեսակ` պարտադրված (դժկամորեն ընդունել անխուսափելիությունը) և կամավորական (փորձել օգտվել անխուսափելիությունից)։ Ըստ նրա, համագործակցայնությունը կարող է լինել կամ ստրկական (servile), կամ գաղափարական։ Ստրկական համագործակցողը ծառայություն է մատուցում թշնամուն՝ անձնական գոյատևման կամ հարմարավետության անհրաժեշտությունից ելնելով, մինչդեռ գաղափարականը թշնամու ուժի հետ գաղափարական համագործակցության ջատագովություն է ։ Իսկ Բերթրամ Գորդոնը օգտագործել է կոլաբորատոր - «գործընկեր» և կոլաբորացիոնիստ, որպես համապատասխանաբար, ոչ-գաղափարական ու գաղափարախոսական համագործակցություն ձևերը ։ Ջեյմս Մեյս Ուորդը պնդում է, որ, թեև համագործակցությունը հաճախ հավասարվում է դավաճանության հետ, Ֆիլիպիններում և հիմնականում նրանց ճապոնացի գերեվարածների միջև «օրինական համագործակցություն» տեղի ունեցավ քաղաքացիական ներկալվածների (հիմնականում ամերիկացիների) հետ՝ փոխշահավետության համար և ներկալվածների գոյատևման հնարավորությունները բարելավելու համար ։ Եվրոպայում և Ասիայում առանցքային տերությունների հետ համագործակցությունը տարբեր աստիճանների գոյություն է ունեցել բոլոր գրավյալ երկրներում։ Չնայած Միացյալ Թագավորությունը և Միացյալ Նահանգները երբեք չեն բռնազավթվել, սակայն Բրիտանիայի տարածքները՝ Ֆրանսիայի մերձակայքում գտնվող Նորմանդյան կղզիները գերմանական տիրապետության տակ էին, և հազարավոր ամերիկացի քաղաքացիական անձինք Ասիայում ներկալված էին Ճապոնիայի կողմից։
Առանցքային ուժերի պարտությունից հետո կոլաբորացիոնիստները հիմնականում արժանացան հասարակական նվաստացման, բանտարկվեցին և մահապատժի ենթարկվեցին։ Ֆրանսիայում, միջին հաշվարկներով, մահապատժի են ենթարկվել 10 500 կոլաբորացիոնիստներ. ոմանք ՝ դատական, մյուսները՝ արտադատական գործընթացներով ։
Երկրորդ աշխարհամարտում կոլաբորացիոնիզմին հակադրվում էր «դիմադրությունը», տերմին, որն ունի իմաստների և մեկնաբանությունների լայն շրջանակ։
Ստուգաբանություն
«Կոլաբորացիա» տերմինը թվագրվում է 1871 թվականին և նախատիպն է կոլաբորատոր բառի (1802 թ.), որը ֆրանսերեն collaborateur - համագործակցող բառից է, ինչպես օգտագործվում էր Նապոլեոնյան պատերազմների ժամանակ Անգլիայի հետ մաքսանենգ առևտրով զբաղվողների և միապետների փախուստին օգնողների դեմ, և ինքնին առաջացել է լատիներեն collaboratus - համագործակցել, collaborare - համագործակցած անցյալ վաղակատար դերբայի ձևերով․ «աշխատել հետը», com - «հետ»`+ labour - «աշխատել» բառերից։ «Թշնամու հետ դավաճանական համագործակցություն» իմաստ ստացել է 1940 թվականից՝ ի սկզբանե վկայակոչելով Ֆրանսիայի Վիշիի կառավարությանը, որը 1940 - 1944 թվականներին համագործակցել է գերմանացիների հետ ։
Համագործակցողների նկատմամբ հասարակական ընկալումներ
Ջոն Հիքմանը նշում է տասներեք պատճառներ, թե օկուպացված բնակչությունը ինչու կարող էր արհամարհել կոլաբորացիոնիստներին ։
Երկրորդ համաշխարհային պատերազմ
Երկրորդ աշխարհամարտի տարիներին գերմանական օկուպացված գոտիներում գոյություն ուներ տարբեր աստիճանի կոլաբորացիոնիզմ։
Ֆրանսիա
Ֆրանսիայում տարբերություն կար collaborateur (համագործակցող) և collaborationniste (կոլաբորացիոնիստ) միջև։ Կոլաբորացիոնիստ տերմինը հիմնականում օգտագործվում էր այն անհատներին նկարագրելու համար, որոնք անդամագրված էին կեղծ-նացիստական կուսակցություններում, հիմանականում գործում էին Փարիզում և հավատում էին ֆաշիստական գաղափարախոսությանը կամ հակակոմունիստներ էին ։ Ի տարբերություն կոլաբորացիոնիստների, կոլաբորատորները, համագործակցում էին պրագմատիկ պատճառներով, ինչպիսիք են` պահպանել օկուպանտների ուզած կարգուկանոնին համապատասխան հասարակական կարգը (ոստիկան) կամ նորմալ կառավարման գործառույթները (քաղաքացիական ծառայողներ), առևտուրը (ներառյալ սեքս-բիզնեսի և այն կին աշխատողների, ովքեր գերմանացիների հետ հարաբերություններ ունեին, այսպես կոչված հորիզոնական համագործակցողները), կամ բավարարում էին անձնական ամբիցիաները և ագահությունը։ Պարտադիր չէր, որ կոլաբորատորները լինեին ֆաշիզմի կամ նացիստական Գերմանիայի կողմնակիցներ ։
Բրիտանացի պատմաբան Սիմոն Քիթսոնի վերջին ուսումնասիրությունները ցույց են տվել, որ Ֆրանսիայի իշխանությունները չեն սպասել, մինչև the Liberation-ը սկսեր հետապնդել կոլաբորացիոնիսներին։ Վիշիի կառավարությունը, որն ինքնին մեծապես համագործակցում էր կոլաբորացիոնիստների հետ, ձերբակալեց շուրջ 2000 անձանց՝ գերմանացիներին տեղեկատվություն փոխանցելու մեղադրանքով։ Դրա նպատակն էր` կենտրոնացնել համագործակցությունը` ապահովելու համար, որ պետությունը պահպաներ մենիշխանությունը ֆրանկո-գերմանական հարաբերություններում և պաշտպաներ ինքնիշխանությունը, որպեսզի նրանք կարողանային բանակցել ուժի դիրքերից։ Սա բազմաթիվ փոխզիջումներից մեկն էր, որ կառավարությունը ձեռնարկեց այդ ճանապարհին ։
Ցածրադիր երկրներ
Բելգիայում կոլաբորատորները համախմբվեցին Ֆլամանդական ազգային կուսակցության (Vlaamsch Nationaal Verbond - VNV) և DeVlag (Deutsch-Vlämische Arbeitsgemeinschaft - Գերմանա-ֆլամանդական աշխատանքային խումբ) շարժման մեջ Ֆլանդրիայում, և ռեքսիստական (Parti Rexiste - Ռեքսիստական կուսակցություն) շարժման մեջ Վալոնիայում ։ 1940-1945 թվականներին Նիդեռլանդներում էլ ակտիվ կոլաբորացիոն շարժում կար ։
Նորվեգիա
Վիդկուն Քվիսլինգը (1887-1945), Նորվեգիայի բանակի մայոր և նախկին պաշտպանության նախարարը, նացիստների օկուպացիայից հետո ծառայել է որպես երկրի վարչապետ։ Պետական բարձրաստիճան համագործակցությունը այժմ հայտնի է որպես քվիզլինգ - Quisling (դավաճան, կոլաբորացիոնալիստ) ։
Հունաստան
Օկուպացիայի վերջին երկու տարիների ընթացքում վերջին քվիզլինգ վարչապետը՝ Իոաննիս Ռալիսը, ստեղծեց Անվտանգության գումարտակներ, որոնք ռազմական կորպուսներ էին, որոնք բացահայտ համագործակցում էին գերմանացիների հետ և ունեին ուժեղ հակակոմունիստական գաղափարախոսություն։ Անվտանգության գումարտակները, զանազան ծայրահեղ աջ և ռոյալիստական կազմակերպությունների և այդ ժամանակաշրջանի երկրի ոստիկանության զորքերի մի մասի հետ միասին, ուղղակիորեն կամ անուղղակիորեն պատասխանատու էին օկուպացիայի ընթացքում հազարավոր հույների դաժան սպանության համար։ Ի տարբերություն նրան, ինչ պատահեց եվրոպական այլ երկրների հետ, այս կորպուսի անդամները երբեք չեն դատվել կամ պատժվել իրենց հանցագործությունների համար, որոնք ազատագրումից անմիջապես հետո բռնկվեցին Դեկեմվրիանայի (Δεκεμβριανά - «դեկտեմբերյան իրադարձություններ») դեպքերի պատճառով, որին հաջորդեցին Սպիտակ ահաբեկչությունն ու երկու տարի անց Հունաստանի քաղաքացիական պատերազմը։
Հարավսլավիա
Հարավսլավիայի գլխավոր կոլաբորացիոնիստական ռեժիմը Խորվաթիայի Անկախ պետությունն էր, մարիոնետային պետություն, որը կիսակախված էր Նացիստական Գերմանիայից։ Լեոն Ռուպնիկը (1880-1946) սլովենացի գեներալ էր, որը համագործակցում էր այն ժամանակ, երբ նա հսկում էր Իտալիայի կողմից գրավված հարավային Սլովենիայի կիսանկախ շրջանը, որը հայտնի էր որպես Լյուբլյանա նահանգ, որը 1943 թվականին գտնվում էր գերմանական տիրապետության տակ ։ Արևելյան Հարավսլավիայում հիմնական կոլաբորացիոնիստները Ազգային փրկություն մարիոնետային սերբական կառավարությունն էր և Չետնիկները, որոնք Առանցքի երկրների հետ համագործակցում էին 1941 թվականից հետո ։
Գերմանիա
Գերմանիայի քաղաքացի և ոչ-նացիստ Ֆրանց Օպպենհոֆը 1944 թվականին ընդունեց Աախեն գերմանական քաղաքի քաղաքագլուխ իրեն նշանակելու առաջարկը. քաղաքն այդ ժամանակ Ալյանսի ռազմական հրամանատարության լիազորությունների ներքո էր գտնվում։ Նա սպանվեց Հեյնրիխ Հիմլերի հրամանով 1945 թվականին ։
Հետպատերազմյան օրինակներ
Կոլաբորացիոնիզմի հետագա օրինակներ, ըստ ոմանց, ներառում են Աֆղանստանի առանձին հաստատություններ և անհատներ, որոնք մինչև 1989 թվականը համագործակցում էին խորհրդային օկուպացիայի հետ, և Իրաքում և Աֆղանստանում գտնվող անձինք, ովքեր շարունակում են աշխատել ամերիկյան ռազմական ուժերի հետ առ այսօր։ 2014 թվականին Ղրիմի գրավման և Դոնբասում շարունակվող (Զինված հակամարտություն Ուկրաինայի արևելքում) պատերազմի ընթացքում, Ուկրաինայի որոշ քաղաքացիներ համագործակցել են ռուսական զավթող ուժերի հետ։
Իսրայելա-պաղեստինյան հակամարտություն
Պաղեստինյան հասարակության մեջ Իսրայելի հետ համագործակցությունը դիտվում է որպես լուրջ հանցագործություն և սոցիալական բիծ և որոշ դեպքերում դատապարտվում է (դատական կամ արտադատական) մահվան ։ Բացի այդ, 2007-2009 թվականների ընթացքում դատարանը մահապատժի է դատապարտվել շուրջ 30 պաղեստինցիների՝ համագործակցության հետ կապված մեղադրանքներով, չնայած պատիժներն ի կատար չեն ածվել։
2009 թվականի հունիսին, 15-ամյա պաղեստինցի Ռաեդ Սուալան դաժանորեն խոշտանգվեց և կախվեց իր ընտանիքի կողմից, քանի որ նրանք կասկածում էին, որ նա համագործակցում է Իսրայելի հետ ։ Պաղեստինյան իշխանությունները գործի քննություն սկսեցին և ձերբակալեցին հանցագործներին ։ Ոստիկանության կարծիքով, քիչ հավանական է, որ այդպիսի մի երիտասարդ տղայի օգտագործեին որպես տեղեկություններ փոխանցող։
Համագործակցություն ISIL- ի հետ
Կառավարությունները, ոչ պետական գործիչները և մասնավոր անձինք համագործակցեցին և օգնություն ցույց տվեցին Իրաքի և Լևանտի իսլամական պետությանը (ISIL կամ ISIS), Սիրիայի քաղաքացիական պատերազմի, Իրաքի քաղաքացիական պատերազմի և Լիբիայի քաղաքացիական պատերազմի տարիներին ։
Այլ համատեքստեր
Որոշ գաղութատիրական կամ օկուպացիոն հակամարտություններում տեղաբնիկ զինվորներին համարում էին կոլաբորացիոնիստներ։ Այդպիսի օրինակներից կարելի է համարել Օսմանյան կայսրությունում մամլուքների ու ենիչերիների մատուցած ծառայությունը։ Որոշ դեպքերում, սկզբում անհարգալից իմաստ չուներ այն, սակայն հետագայում փոխվեց կիրառական նշանակությունը, երբ սկսեցին օգտագործել որպես փոխառություն այլ երկրներում. Օսմանյան sipahi զինվորների տերմինը դարձավ sepoy  Բրիտանական Հնդկաստանում, որն իր հերթին էլ փոփոխվեց որպես cipayo իսպաներեն կամ zipaio բասկերեն ավելի բացահայտ շահադիտական «վարձկան» [զիվորներ] նշանակություն ստանալով։
Արտաքին հղումներ
Կատեգորիա:Քաղաքական նորաբանություններ Կատեգորիա:Միջազգային հարաբերությունների տեսություն Կատեգորիա:Պետականության դեմ ուղղված հանցագործություն Կատեգորիա:Ֆրանսիայի պատմություն Կատեգորիա:Ռազմական իրավունք Կատեգորիա:Կոլաբորացիոնիզմ
Կեպա Արիսաբալագա
Կեպա Արիսաբալագա Ռևոուելտա (Kepa Arrizabalaga Revuelta, ), իսպանացի ֆուտբոլիստ։ Հանդես է գալիս Չելսի ակումբում որպես դարպասապահ։ Մինչև 19 տարեկան երիտասարդների Եվրոպայի չեմպիոն։
Ակումբային կարիերա
Կեպան ֆուտբոլով զբաղվել է 2004 թվականից մինչև 2011 թվականը «Աթլետիկ Բիլբաո» ակադեմիայում։ Նա խաղացել է թիմի պատանեկան, կադետական և երիտասարդական հավաքականներում։
Կարիերան ազգային հավաքականում
2012 թվականին Իսպանիայի մինչև 19 տարեկանների պատանեկան հավաքականում Կեպան դարձել է Եվրոպայի առաջնության չեմպիոն։ Կեպան մասնակցել է առաջնության բոլոր խաղերին։ Հուլիսի 12-ին, Ֆրանսիայի հավաքականի դեմ խաղում Կեպան «հերոսացել». նա իրեն հիանալի է դրսևորել հետխաղյա 11 մետրանոց հարվածաշարում։ Առաջնության եզրափակչում՝ Հունաստանի ընտրանու դեմ խաղում, Կեպան իր դարպասը անառիկ է պահել՝ օգնելով թիմին հաղթել առաջնությունում։
Արտաքին հղումներ
Կատեգորիա:Իսպանացի ֆուտբոլիստներ Կատեգորիա:Ֆուտբոլի դարպասապահներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ
Ալ-Կուտեյլիբիայի շրջան
Ալ-Կուտեյլիբիայի շրջան (ناحية القطيلبية ), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում ։ Գտնվում է երկրի հյուսիս-արևմուտքում՝ Լաթակիայի մարզում ։ Հանդիսանում է Ջաբլեի գավառի վեց շրջաններից մեկը։ Կենտրոնն է Ալ-Կուտեյլիբիա քաղաքը։
2004 թվականի տվյալներով բնակչությունը կազմել է 32,582 մարդ ։ Քաղաքն ու շրջակա ավանները կազմում են 107.93 քառ.կմ տարածք։
Ծանոթագրություններ
Կատեգորիա:Սիրիայի շրջաններ Կատեգորիա:Ջաբլեի գավառ
Թերներ շրջան (այլ կիրառումներ)
Թերներ շրջան, կարող է վերաբերել՝
Թերսական (այլ կիրառումներ)
Թերսական, կարող է վերաբերել՝
Լուշի Մոնֆան
Լուշի Մոնֆան (Louchy-Montfand), համայնք Ֆրանսիայում՝ Օվերն մարզի Ալյեի գավառի Մուլեն շրջանում։ Մտնում է Սեն Պուրսեն սյուր Սյուլ կանտոնի կազմի մեջ։
Համայնքի INSEE կոդ՝ 03149։
Բնակչություն
Համայնքի բնակչությունը 2008 թվականին կազմում էր 453 մարդ։
Տնտեսություն
2007 թվականի տվյալներով 288 աշխատունակ տարիքի մարդկանցից (15-64 տարեկան) 216-ը տնտեսապես ակտիվ էին, 72-ը անգործունակ (ակտիվության ցուցանիշը 75,0 %, 1999 թվականին եղել է՝ 77,1 %)։ 216 աշխատունակ բնակիչներից 208-ը աշխատում էին (114 տղամարդ և 94 կին), անաշխատանք էին 8-ը (1 տղամարդ և 7 կին)։ 72 անգործունակ մարդկանցից 31-ը աշակերտներ կամ ուսանողներ են, 26-ը թոշակառու, 15-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Բարա բրիթ
Բարա բրիթ (bara brith, «պտավոր հաց»), ավանդական վալլիական թխուկ կամ խմորիչով և չրեղենով հաց (նման իռլանդական բառմբրեքին) կամ էլ մրգային կեքս հիշեցնող քաղցր թխուկ` պատրաստված ալյուրով և փխրեցուցիչով, առանց խմորիչի։ Խմորին սովորաբար ավելացնում են չամիչ, հաղարջ և ցուկատ։
Բարա բրիթը Արգենտինա է բերվել ուելսցիների կողմից, 1865 թվականին։ Արգենտինայում այն հայտնի է որպես «սև կարկանդակ» (torta negra) և ավանդական ուտեստ է հանդիսանում։
Այս հացի պատրաստման տարբեր բաղադրատոմսեր կան, թխում են Ուելսի տարբեր շրջաններում։ Խմորիչով բարա բրիտն ունի պահպանման ժամկետ ։ Հացի` փխրեցուցիչով պատրաստման տեսակը ավելի երկար է պահպանվում։ Վալլիական բաղադրատոմսերում խորհուրդ է տրվում թխելուց առաջ չրեղենը մեկ գիշեր թրջել թեյի մեջ ։
Արտաքին հղումներ
Կատեգորիա:Արգենտինական խոհանոց
Թեփելուղ (այլ կիրառումներ)
Թեփելուղ, կարող է վերաբերել՝
Պյոտրովիծե
Պյոտրովիծե (Piotrowice), Լեհաստան գյուղ Գյուղում կա լիճ։
Գտնվում է Մազովեցկի դաշտավայրում, Վիսլա գետի ափերին՝ Բալթիկ ծովից մոտ 260 կմ և Կարպատյան լեռնաշղթայից 300 կմ հեռավորության վրա։
Ծանոթագրություններ
Կատեգորիա:Լեհաստանի բնակավայրեր
Թեփեքյոյ (այլ կիրառումներ)
Թեփեքյոյ, կարող է վերաբերել՝
Տիտուվենայ
Բնակավայրի մասին առաջին հիշատակումը թվագրվում է 15-րդ դարին։ 1956 թվականին ստացել է քաղաքի կարգավիճակ։ Գտնվում է ծովի մակարդակից 130 մետր բարձրության վրա։
Բնակչություն
Ըստ 2010 թվականի մարդահամարի տվյալների՝ Տիտուվենայի բնակչությունը կազմում է 2614 մարդ։ 1970 թվականից մինչ օրս բնակչության դինամիկ աճ չի գրանցվել։
Ստորև ներկայացված է քաղաքի բնակչությունը տարբեր թվականներին։
Արտաքին հղումներ
Կատեգորիա:Լիտվայի քաղաքներ Կատեգորիա:1500 թվականին հիմնադրված բնակավայրեր
Թեքեյան մշակութային միություն (այլ կիրառումներ)
Թեքեյան մշակութային միություն, կարող է վերաբերել՝
Սեր (հեռուստասերիալ)
Սեր (Love), ամերիկյան կատակերգական հեռուստասերիալ, ստեղծված Ջուդ Ափաթովի, Լեսլի Արֆինի, և Փոլ Րոսթի կողմից։ Առաջին եթերաշրջանը կազմված է 10 սերիաներից, որը հասանելի է Netflix տեսահարթակի օգտատերերի համար 2016 թվականի փետրվարի 19-ին։ Երկրորդ եթերաշրջանը իր 12 սերիաներով թողարկվել է 2017 թվականի մարտի 10-ին, և մինչ նրա թողարկումը սերիալը երկարաձգվել է մինչև երրորդ եթերաշրջան ։
Սյուժե
Գասը միջին արևմուտքից տեղավոխվելով Լոս-Անջելես, երազում է դառնալ սցենարիստ։ Սակայն նա ստիպված պետք է աշխատի ստուդիայում որպես երեխայի դայակ։ Նա իր ձանձրալիության պատճառով կորցնում է ընկերուհուն, և ստիպված տեղափոխվում հասարակ բնակարան։
Միկին աշխատում է պրոդյուսեր ռադիոկայանում և վարում է անկանոն կյանք։ Ընկերոջից բաժանվելուց հետո գումար տնտեսելու համար նա սկսում է ապրել մի աղջկա՝ Բերթիի հետ։ Խանութում Գասի և Միկիի հանդիպումը առիթ է դառնում նրանց լավ ընկերության համար, որը, հնարավոր է, ավելի խորանա։
Swish Swish
«Swish Swish», ամերիկյան երգչուհի Քեթի Փերիի երգը նրա հինգերորդ՝ Witness ստուդիական ալբոմից, պրոմո-սինգլը թողարկվել է 2017 թվականի մայիսի 19-ին Capitol լեյբլում ։ Երգը երրորդ սինգլն է նոր «Chained to the Rhythm» ալբոմից հետո (թողարկվել է 2017 թվականի փետրվարի 10-ին) և «Bon Appétit» (28 ապրիլ, 2017)։ Երգը ձայնագրվել է Նիքի Մինաժի հետ։ Գրել են Քեթի Փերին, Ադամ Դիմենթը, Սառա Հադսոնը և Բրիթանի Հազարդը։ Պրոդյուսերներն են Դյուկ Դյումոնը, Noah Passovoy և PJ Sledge ։
Պատմություն
Երգը գրվել է հաուս ոճով, բրիտանական Fatboy Slim երգչի «Weapon of Choice» սեմփլների ազդեցությամբ ։ Փերին այդ երգը անվանել է «օրհներգ այն մարդկանց համար, որոնք ինչ-որ ճնշում կամ էլ բռնություն են զգացել իրենց նկատմամբ» ։
Երգը դրական մեկնաբանություններ է ստացել Spin, Time , Nylon երաժշտական քննադատներից և համացանցային հրատարակություններից։
Կենդանի կատարում
Փերին «Swish Swish» երգը կատարել է 2017 թվականի մայիսի 20-ին Saturday Night Live հեռուստաշոուի եթերաշրջանի ավարտին ։ 2017 թվականի մայիսի 22-ին Փերին կատարել է «Swish Swish» երգը Carpool Karaoke-ում The Late Late Show with James Corden հեռուստաշոուում ։ 2017 թվականի հուլիսի 2-ին նա հանդես է եկել Ավստրալիայում The Voice Australia շոուի եզրափակիչ համերգի ժամանակ ։
Երաժշտական տեսահոլովակ
Լիրիկական տեսաժապավենը թողարկվել է 2017 թվականի հուլիսի 3-ին YouTube-ում. այնտեղ մասնակցում է բրազիլական երգչուհի և շոուի աստղ Gretchen ։ Երկու օր անց Քեթին հայտարարել է, որ հատուկ պաշտոնական տեսահոլովակի նկարահանման համար փնտրում է տաղանդներ։ Քեթին արդեն գտնում էր պարային տաղանդներ համացանցից։ Նախկինում այդ նույն թվականին 15 տարեկան Ռասելը «The Backpack Kid» Հորնինգը (Russell Horning) իր պարով շուք է հաղորդել շոուի եզրափակչին «Swish Swish» երգի կատարման ժամանակ Saturday Night Live-ի ուղիղ եթերում։ Դրանից հետո, դիմողները վերջացրին իրենց դիմումները հուլիսի 12-ի վերջերին, տեսահոլովակը նկարահանվել է նույն ամսվա ընթացքում ։ Պրեմիերան նշանակված էր 2017 թվականի օգոստոսի 21-ին ։
Ռեժիսորը Դեյվ Մեյերսն է։ Թողարկվել է 2017 թվականի օգոստոսի 24-ին։ Տեսահոլովակում հայտնվում է Քեթի Փերրիի հին կերպարը՝ Kathy Beth Terry-ն «Last Friday Night (T.G.I.F.)» տեսահոլովակից ։
Just Dance 2018
«Swish Swish»-ում ներկայացված պարը հայտարարվել է 2017 թվականի օգոստոսի 22-ին Just Dance 2018 խաղում։ Շարժումները ստեղծված են քառյակի համար ։
Արտաքին հղումներ
Կատեգորիա:Նիքի Մինաժի երգեր Կատեգորիա:Քեթի Փերրիի երգեր Կատեգորիա:Երգեր այբբենական կարգով Կատեգորիա:2017 երգեր
Մուխնարի
Մուխնարի  կամ Կացիրխա (աբխազ.` Кацырха, მუხნარი), գյուղ Աբխազիայի Գագրայի շրջանում, Գագրայից 23 կմ հյուսիս-արևմուտք, Ժեոփսիս գետի աջ ափին։ Գտնվում է ծովի մակարդակից 320 մ բարձրության վրա։
Բնակչությունը
1959 թվականի տվյալներով, գյուղում բնակվում էր 338 մարդ` հիմնականում հայեր, իսկ 1989 թվականին` 138 մարդ , կրկին հայեր ։
Բնակչությունն զբաղվում է ծխախոտի և եգիպտացորենի մշակությամբ, այգեգործությամբ, անասնապահությամբ և մեղվաբուծությամբ։ Խորհրդային տարիներին գյուղն ուներ հայկական ութամյա դպրոց, ակումբ և բուժկայան։
Գյուղը հիմնադրել են Սամսունի և Օրդուի շրջակա գյուղերից եկած համշենահայերը` 1889 թվականին։
1992 թվականին, Աբխազիայի կառավարության որոշմամբ, գյուղը վերանվանվել է Կացիրխա։
Կամպոմարինո
Կամպոմարինո (Campomarino), կոմունա Իտալիայում, գտնվում է Մոլիզե մարզում՝ Կոմպաբասո գավառում ։
Բնակչությունը կազմում է 6658 մարդ, բնակչության խտությունը կազմում է 85 մարդ/կմ²։ Զբաղեցնում է 76 կմ² մակերես։ Փոստային ինդեքս՝ 86042, հեռախոսային կոդ՝ +39 0874։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Այն Շիկակի շրջան
Այն Շիկակի շրջան (ناحية عين شقاق), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հյուսիս-արևմուտքում՝ Լաթակիայի մարզում։ Հանդիսանում է Ջաբլեի գավառի վեց շրջաններից մեկը։
Վարչական կենտրոնն Այն Շիկակ քաղաքն է։ 2004 թվականի տվյալներով բնակչությունը կազմել է 16,031 մարդ ։ Քաղաքն ու շրջական ավանները կազմում են 62.36 քառ.կմ տարածք։
Ծանոթագրություններ
Կատեգորիա:Սիրիայի շրջաններ Կատեգորիա:Ջաբլեի գավառ
Թթենի (այլ կիրառումներ)
Թթենի, կարող է վերաբերել՝
Զեգանի
Զեգանի  կամ Փշաշխա (մինչ 1948 թվականը` Եվդոկիմովկա, աբխազ.` Пшащха, ზეგანი) գյուղ Աբխազիայի Գագրայի շրջանում ։ Գտնվում է Գագրայից 34 կմ հեռավորության և ծովի մակարդակից 520 մ բարձրության վրա։
Բնակչությունը
1959 թվականի տվյալներով գյուղում բնակվում էր 209 մարդ, հիմնականում հայեր ։ 1989 թվականի հաշվառումներով, գյուղն ուներ 90 բնակիչ, կրկին հիմնականում հայեր ։
Ծանոթագրություններ
Կատեգորիա:Աբխազիայի գյուղեր Կատեգորիա:Աբխազիայի հայաբնակ գյուղեր
Թթուջուրի պատմության և մշակույթի անշարժ հուշարձանների ցանկ (այլ կիրառումներ)
Թթուջուրի պատմության և մշակույթի անշարժ հուշարձանների ցանկ, կարող է վերաբերել՝
Ջերմուկ (թերթ)
Ջերմուկ, երկօրյա շրջանային թերթ։ ՀԿԿ Ազիզբեկովի շրջանային կոմիտեի և ժող․ դեպուտատների Ազիզբեկովի շրջանային սովետի օրգան։ Լույս է տեսնում 1935 թվականից (մինչև 1964 թվականը՝ տարբեր անուններով)։ Լուսաբանում է շրջանի տնտ․ և մշակութային կյանքը, ներկայացնում սոցիալիստական մրցության հաղթողներին։ Թերթի ուշադրության կենտրոնում է շրջանի աշխատավորության ինտերնացիոնալ դաստիարակությունը։ Ծանոթացնում է ՍՍՀՄ ներքին և միջազգային կյանքի իրադարձություններին։ Անդրադառնում է բնության պահպանության խնդիրներին, պատմում շրջանի տարածքի պատմ․ և ճարտ․ հուշարձանների, առողջարանային գոտու հեռանկարների մասին։ Տպագրում է նաև բժշկաառողջապահական խորհուրդներ, զրույցներ արվեստի, գիտության նորությունների վերաբերյալ, գրական ստեղծագործություններ։
Կատեգորիա:Հայաստանի օրաթերթեր Կատեգորիա:Հայկական ԽՍՀ օրաթերթեր Կատեգորիա:Հայկական հասարակական պարբերականներ Կատեգորիա:Հայկական քաղաքական պարբերականներ Կատեգորիա:Պարբերականներ այբբենական կարգով
Թիլեկ (այլ կիրառումներ)
Թիլեկ, կարող է վերաբերել՝
Դ օր (հեռուստասերիալ)
Դ օր, հարավկորեական հեռուստասերիալ նկարահանված 2015 թվականին։ Այն ցուցադրվել է jTBC հեռուստաալիքով ուրբաթ և շաբաթ օրերին ժամը 20:40։ Սերիալը բաղկացած է 20 էպիզոդներից, իսկ ցուցադրումը սկսվել է 2015 թվականի սեպտեմբերի 18-ին։
Սյուժե
Դժվար է պատկերացնել, որ այնպիսի քաղաքում, ինչպիսին Սեուլն է, հենց կենտրոնում կարող էր երկրաշարժ լինել։ Բարձր երկնաքերերը, որոնք հասնում էին մինչև ամպեր, թվում են կայուն և դիմացկուն։ Փրկարարներն էլ հասնում են զանգից րոպեներ անց։ Եթե նույնիսկ ինչ֊որ բան պատահի, կառավարությունը չի թողնի իր բնակչությանը, հիվանդանոցներում կխնամի վիրավորներին, կապահովի ժամանակավոր արյունով և ուտելիքով։  Մեկ օր էլ երկրաշարժ տեղի ունեցավ, որի հետևանքները սարսափելի էին։
Քչերը գիտեն, որ ծայրահեղ իրավիճակների պահուստների գինը շատ բարձր է, այդ պատճառով կազմակերպությունների և հիվանդանոցների մեծամասնությունը, որոնց օրենքը պարտադրում է պահպանել ռեսուրսները, նախընտրում են վճարել տուգանք և անիմաստ չզբաղեցնել պահեստները։ Լուրջ խնդիրներին անպատրաստ շենքերը փլուզվել են, ինչպես թղթե տնակները։ Ճանապարհները արգելափակված են, կամուրջը փլվել է, փրկարարները չէին կարողանում հասնել մարդկանց, ովքեր մահանում էին փլատակների տակ և հրդեհների ժամանակ։ Ավելին, անջատել էին նրանց ջուրը, քանի որ կառավարության տեսանկյունից քաղաքացիներին փրկելն ավելի շահավետ է, քան հանգեցնել այրվող տները և ունեցվածքը։
Ամենադժվար իրավիճակը հիվանդանոցներում էր։ Բժիշկ Լի Հե Սունգը մի քանի տարի առաջ ծնողների հետ ավտովթարի է երթարկվել։ Հայրը մահացել է նրա աչքերի առաջ։ Այժմ երիտասարդը համոզված է, որ պետք է փրկի որքան հնարավոր է շատ մարդկանց, քանի որ յուրաքանչյուրը ունի ապրելու իրավունք։ Միայն թե հիվանդանոցի ղեկավարությունը այլ կարծիքի է. անխոհեմ հերոսությունը միայն տհաճությունների պատճառ կդառնա։ Այդ պատճառով հիվանդանոցի տնօրենը որոշում է փակել հիվանդանոցը երկրաշարժից անմիջապես հետո։
Հասկանալով, որ այսպիսի արհավիրքից հետո մարդկանց շատ է անհրաժեշտ բժիշկների օգնությունը, նրանք այլևս գնալու տեղ չունեն, իրենց տները ավերված են, Հե Սունգը ամբողջ ուժերով փորձում է հիվանդանոցը բաց պահել, որքան հնարավոր է երկար։ Պետք է դիմանալ ընդամենը 72 ժամ, որից հետո ճանապարհները կմաքրվեն և օգնությունը կհասնի։ Բայց դրանք կլինեն շատ երկար երեք օրեր աշխարհում աղետից հետո, որտեղ յուրաքանչյուրը պետք է մտածի իր մասին, պահուստները վերջանում են, էլեկտրաէներգիա արտադրում է միայն տեղի գեներատորը, դեղորայքը գրեթե վերջացել է, իսկ հիվանդները անընդհատ ավելանում են։
Արտաքին հղումներ
Կատեգորիա:Հարավկորեական հեռուստասերիալներ Կատեգորիա:2015 հեռուստասերիալներ
Սպասող մարդու օրագիրը
Սպասող մարդու օրագիրը, իրանական ժամանակակից բանաստեղծությունների շարք։ Լույս է տեսել 2015 թվականին դիզայներ-նկարիչ Էդիկ Պողոսյանի թարգմանությամբ ։
«Սպասող մարդու օրագիր» գրքում թարգմանաբար ներկայացված են Իրանի ժամանակակից հեղինակների թվով 365 կարճ բանաստեղծություն` տարվա յուրաքանչյուր օրվա համար մեկական։ Վաճառքի է հանվել գրքի միայն 365 օրինակ։
Նկարագրություն
Միջուկի դիզայնը մինիմալիստական է։ «Սպասող մարդու օրագիր» գրքում թարգմանաբար ներկայացված են Իրանի ժամանակակից հեղինակների թվով 365+1 (+1-ը նահանջ տարվա համար) կարճ բանաստեղծություն՝ տարվա յուրաքանչյուր օրվա համար մեկական։
Վաճառքի է հանվել գրքի միայն 365 օրինակ ։
2017 թվականին Իտալիայում գիրքը արժանացել է A' Design բրոնզե մրցանակին, գրաֆիկական և տեսողական հաղորդակցության դիզայնի բաժնում ։
Հեղինակներ
Ստորև ներկայացված են Իրանի ժամանակակից հեղինակների անունները, որոնց բանաստեղծությունները թարգմանված են «Սպասող մարդու օրագիրը» գրքում․
Ծանոթագրություններ
Կատեգորիա:Հայերեն գրքեր Կատեգորիա:2015 գրքեր
Բուխուտի Գուրգենիձե
Բուխուտի Գուրգենիձե (ბუხუტი გურგენიძე, ), խորհրդային և վրացի շախմատիստ, գրոսմայստեր (1970)։ ՎԽՍՀ բազմակի չեմպիոն։ ԽՍՀՄ հավաքականի կազմում 2 անգամ հաղթել է ուսանողների Աշխարհի թիմային առաջնությունում։ Վետերանների աշխարհի չեմպիոն (1993)։ ԽՍՀՄ վաստակավոր մարզիչ (1975)։ 1966-1976 թվականներին մարզել է Նանա Ալեքսանդրիային, տարբեր տարիների եղել է Նոնա Գափրինդաշվիլիի, Մայա Չիբուրդանիձեի, Նանա Իոսելիանիի մարզիչը։
Իզաբելլա Արազովա
Իզաբելլա Կոնստանտինի Արազովա (Իզաբելլա Արազյան, ), հայ կոմպոզիտոր, երաժշտության ուսուցիչ, Հայաստանի կոմպոզիտորների միության անդամ (1967) ։
Կենսագրություն
Իզաբելլա Արազովան ծնվել է 1936 թվականին Դոնի Ռոստով քաղաքում։ 1942 թվականաից բնակվում է Երևանում։ 1955-1958 թվականներին սովորել է Ռոմանոս Մելիքյանի անվան երաժշտական ուսումնարանում, 1961-1963 թվականներին՝ Սանկտ-Պետերբուրգի Ն. Ա. Ռիմսկի-Կորսակովի անվան կոնսերվատորիայում, 1964-1967 թվականներին՝ Երևանի Կոմիտասի անվան պետական կոնսերվատորիայի կոմպոզիցիայի բաժնում (ղեկավար` Էդվարդ Միրզոյան) ։ Ավարտելուց հետո մինչև 1990 թվականը Երևանի մանկավարժական ինստիտուտում դասավանդել է նոտայագրություն, կոմպոզիցիա, հարմոնիա ։ Արազովայի ստեղծագործությունները կատարվել են Հայաստանում, Ռուսաստանում, Էստոնիայում, Ուկրաինայում, ԱՄՆ-ում, Ճապոնիայում, Ֆրանսիայում, Շվեյցարիայում ։
Ծանոթագրություններ
Կատեգորիա:Հայ կին կոմպոզիտորներ Կատեգորիա:Հայ մանկավարժներ Կատեգորիա:Հայաստանի կոմպոզիտորների և երաժշտագետների միության անդամներ Կատեգորիա:Սանկտ Պետերբուրգի կոնսերվատորիայի շրջանավարտներ Կատեգորիա:Երևանի Կոմիտասի անվան պետական կոնսերվատորիայի շրջանավարտներ Կատեգորիա:Հայ կոմպոզիտորներ Կատեգորիա:Հայ երաժշտության ուսուցիչներ Կատեգորիա:Խորհրդահայեր Կատեգորիա:Կին դասական կոմպոզիտորներ Կատեգորիա:20-րդ դարի դասական կոմպոզիտորներ Կատեգորիա:Երաժշտական մանկավարժներ
Օլեգ Սալյուկով
Օլեգ Լեոնիդի Սալյուկով (Салюков, Олег Леонидович, ), ռուս զորավար, 2014 թվականի մայիսի 2-ից հանդիսանում է Ռուսաստանի Դաշնության Ցամաքային զորքերի գերագույն հրամանատարը։ Բանակի գեներալ (2019)։
Կենսագրություն
Ծնվել է 1955 թվականի մայիսի 21-ին Սարատովում։ Ավարտել է Պենզայի № 6 դպրոցը։ 1977 թվականին ոսկե մեդալով ավարտել է Ուլյանովսկի տանկային ուսումնարանը, 1985-ին գերազանցությամբ ավարտել է Զրահատանկային զորքերի ռազմական ակադեմիան, իսկ 1996 թվականին ավարտել է Ռուսաստանի Դաշնության Զինված Ուժերի Գլխավոր շտաբի ռազմական ակադեմիան ։
1977-1982 թվականներին Կիևի ռազմական օկրուգում ծառայել է որպես դասակի այնուհետև վաշտի հրամանատար հետագայում գումարտակի շտաբի պետ, որոշ ժամանակ անց դարձել է գումարտակի հրամանատար, ինչպես նաև եղել է տանկային զորամասի հրամանատարի տեղակալ և հրամանատար։ 1977-ից 1998 թվականներին եղել է 121-րդ մոտոհրաձգային դիվիզիայի հրամանատարը։ 2000-ից 2003-ը եղել է Հեռավորարևելյան ռազմական օկրուգի 35-րդ համազորային բանակի հրամանատարը, այնուհետև տարբեր հրամանատարական պաշտոններ է զբաղեցրել նույն օկրուգում, իսկ 2008 թվականի դեկտեմբերի 31-ից 2010 թվականի դեկտեմբերի 10-ը եղել է Հեռավորարևելյան ռազմական օկրուգի հրամանատարը։
2010 թվականի դեկտեմբերի 10-ին ՌԴ նախագահի հրամանով նշանակվել է Ռուսաստանի Դաշնության Զինված Ուժերի Գլխավոր շտաբի պետի տեղակալ։
2014 թվականի մայիսի 2-ին ՌԴ նախագահի հրամանով նշանակվել է Ռուսաստանի Դաշնության Ցամաքային զորքերի հրամանատար ։ Միաժամանակ նաև հանդիսանում է Մոսկվայի տարածքային կայազորի պետը։
Սալյուկովը մարտական գործողությունների մասնակից է։ 2014-ից 2020 թվականներին ղեկավարել է Մոսկվայի կարմիր հրապարակում Մեծ հայրենական պատերազմին նվիրված զորահանդեսները։
Անձնական կյանք
Ամուսնացած է, ունի որդի։
Արտաքին հղումներ
Կատեգորիա:Ռուս գեներալներ Կատեգորիա:«Հայրենիքին մատուցած ծառայությունների համար» 4-րդ աստիճանի շքանշանի ասպետներ Կատեգորիա:Մոսկվայի 850-ամյակի հուշամեդալով պարգևատրվածներ Կատեգորիա:Պատվո շքանշանի ասպետներ (Ռուսաստան)
Վիկտոր Սապարին
Վիկտոր Սապարին (Ви́ктор Степа́нович Сапа́рин, ), ռուս խորհրդային արձակագիր-ֆանտաստ, լրագրող, խմբագիր։ ԽՍՀՄ գրողների միության անդամ։
Կենսագրություն
Ծնվել է 1905 թվականին Մոսկվայում, լրագրողի ընտանիքում։ Սովորել է Մոսկվայի Մ. Լոմոնոսովի անվան մեխանիկա-էլեկտրատեխնիկական ինստիտուտում։ 1926 թվականից թղթակցություններով, ակնարկներով, ֆելիետոններով, գիտահանրամատչելի հոդվածներով աշխատակցել է պարբերական մամուլին։
Մասնակցել է Երկրորդ համաշխարհային պատերազմին, որի ավարտից հետո աշխատել է տպագրության ոլորտում։ 1949 թվականից գլխավորել է գիտահանրամատչելի «Վոկրուգ սվետա» ամսագրին և քսան տարի եղել է այդ ամսագրի գլխավոր խմբագիրը։
Մահացել է 1970 թվականի օգոստոսին Մոսկվայում։
Ստեղծագործությունը
Վիկտոր Սապարինն ստեղծագործել է հիմնականում գիտական ֆանտաստիկայի ժանրում։ Նա այս ժանրում առաջին անգամ 1946 թվականին հրատարակել է «Ուլտրաաչք» պատմվածքը։ 1949 թվականին լույս է տեսնում նրա առաջին գիրքը՝ «Ինժեներ Բոբրովի անհետացումը» և «Անհավատալի ճանապարհորդությունը»։ 1950 թվականին լույս է տեսնում նրա «Նոր մոլորակ» պատմվածքների ժողովածուն։
Ծանոթագրություններ
Կատեգորիա:Ռուս արձակագիրներ Կատեգորիա:Ռուս լրագրողներ Կատեգորիա:ԽՍՀՄ գրողների միության անդամներ Կատեգորիա:Ռուս խմբագիրներ Կատեգորիա:Երկրորդ համաշխարհային պատերազմի մասնակիցներ Կատեգորիա:Խորհրդային լրագրողներ
Կաստելինո դել Բիֆեռնո
Կաստելինո դել Բիֆեռնո (Castellino del Biferno), կոմունա Իտալիայում, գտնվում է Մոլիզե մարզում՝ Կոմպաբասո գավառում ։
Բնակչությունը կազմում է 673 մարդ, բնակչության խտությունը կազմում է 45 մարդ/կմ²։ Զբաղեցնում է 15 կմ² մակերես։ Փոստային ինդեքս՝ 86020, հեռախոսային կոդ՝ +39 0874։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Ալ-Դալիայի շրջան
Դալիայի շրջան (ناحية الدالية), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հյուսիս-արևմուտքում՝ Լաթակիայի մարզում։ Հանդիսանում է Ջաբլեի գավառի վեց շրջաններից մեկը։ Կենտրոնն է Դալիա քաղաքը։
2004 թվականի տվյալներով բնակչությունը կազմել է 13,608 մարդ ։ Քաղաքն ու շրջակա ավանները կազմում են 93.34 քառ. կմ տարածք։
Ծանոթագրություններ
Կատեգորիա:Սիրիայի շրջաններ Կատեգորիա:Ջաբլեի գավառ
Կառլ Թեշենցի
Տևտոնական միաբանության մագիստրոսի պաշտոնը 1822 թվականին Կառլը ժառանգել է իր հորեղբորից՝ Լեհաստանի թագավոր Ավգուստ III-ի որդի, արքայազն Ալբերտ Սաքսոնացուց։ Եղել է Հաբսբուրգների արքայատոհմի թաշենյան տոհմի հիմնադիրը։
Կենսագրություն
1793 թվականին Կառլը ղեկավարել է ավստրիական հեծելազորը Ալտենհովենի ճակատամարտում։ Նույն ժամանակահատվածում նա նշանակվել է Նիդերլանդների նահանգապետ՝ ֆելդմարշալ-լեյտենանտի զինվորական կոչմամբ։ Միևնույն ժամանակ նա շարունակում էր մնալ ավստրիական բանակի հրամանատարը։ Արքայազն Կոբուրգի հետ ունեցած տարաձայնություններից հետո Կառլը ստիպված է լինում վերադառնալ Վիեննա։ Մինչ այդ նա 1794 թվականի հունիսի 26-ին մասնակցություն է ունենում Ֆլերյուսի ճակատամարտին։
1796 թվականին Կառլ Լյուդվիգը վերադառնում է զինված ուժեր և նշանակվում ավստրիական բանակի հրամանատար ներքինհռենոսյան և վերինհռենոսյան ճակատներում։ Դրանից հետո Կառլին տրվում է ֆելդմարշալի զինվորական կոչում։ Ֆրանսիական բանակին մի շարք ճակատամարտերում ջախջախելուց հետո Կառլին հաջողվում է դուրս հանել նրանք Հռենոսից։ Ֆրանսիացիները ստիպված են լինում զինադադար կնքել և Հռենոսից նահանջել Իտալիայի հյուսիս։ Հաջողությունները զարգացնելու համար Կառլը նոր ծրագիր կազմեց, որը սակայն չընդունվեց կենտրոնական կառավարության կողմից։ Ապենինյան թերակղզում՝ Իտալիայում, ավստրո-ռուսական դաշինքի անհաջող գործողություններից հետո դիմադրության շարժման համար Կառլին տրամադրվում է նոր բանակ։ Այն հիմնականում կազմված էր Իտալական պատերազմին մասնակցած ավստրիացի զինվորներից։ Այնուամենայնիվ ֆրանսիացիներին հաջողվում է ծնկի բերել ռուս-ավստրո-պրուսական միացյալ բանակին և զինադադար կնքել նրանց հետո։
1799 թվականին Կառլը գլխավորել է ավստրիական բանակը Լեխ գետի ափին մղվող մարտերում, իսկ Շթոկախի ճակատամարտի հաղթական ավարտից հետո հերթական անգամ դուրս է մղել Ժան-Բատիստ Ժուրդանին Հռենոսից։ Հետագա տարիներին Կառլին խանգարել է ավստրիական Հոֆկրիգսրատի դիրքորոշումը։ Շուտով Կառլ Լյուդվիգի հանդեպ դժգոյություններն այնքան են սաստկացել, որ 1801 թվականին նա ստիպված թողնում է հրամանատարի պաշտոնը և ուղևորվում Չեխիա՝ Պրահա։ Մարենգոյում և Հոհենլինդենում ավստրիական բանակի կրած պարտություններից հետո Կառլը համաձայնում է շարունակել կռիվը հանուն հայրենի երկրի։ Սակայն նրա հրամանատարած զորքերը ևս չդիմադրելով նահանջեցին։ 1801 թվականի փետրվարի 1-ին Լյունևիլում Կառլը ջախջախիչ պայմաններով համաձայնագիր կնքեց ֆրանսիական կողմի հետ։
Այս պարտությունից հետո Կառլը թողեց ռազմական կարիերան և սկսեց զբաղվել քաղաքականությամբ։ 1800-1809 թվականներին եղել է Բոհեմիայի գեներալ-նահանգապետը։
Բարեփոխումների առաջին շրջան
1801 թվականի հունվարի 9-ին Կառլը նշանակվել է Հոֆկրիգսրատի նախագահ և դաշնային մարշալ։ Իր բարեփոխումները նա սկսել է ավստրիական բանակից։ 1801 թվականին Սրբազան Հռոմեական կայսրության տարածքում ստեղծվել է ռազմական նախարարություն։ Ռազմական նախարարության պարտականություններից էր ոչ միայն բանակի մարտունակության հոգումը, այլև ամբողջ զինված ուժերի ֆինանսական հարցերի կառավարումը։ Որպես այդ բարեփոխումների արդյունք՝ 1802 թվականին Կառլը կատարել է հետևյալ փոփոխությունները․ Կառլ Թեշենցու բարեփոխումներն ավարտվեցին 1804 թվականին։ Ավստրիացի այս պետական գործչին հաջողվեց վերափոխել Ավստրիայի ռազմական համակարգը, սակայն չհաջողվեց արմատախիլ անել ավանդական սովորույթներն ու ավստրիացի ժողովրդի պահպանողական կեցվածքը։ Կառլ Թեշենցու ռազմական ոլորտի բարեփոխումներն այնքան տպավորիչ էին, որ վերջինիս կողմնակիցները 1802 թվականին երկրի ղեկավարությանից պահանջեցին մայրաքաղաքում կանգնեցնել Կառլի հուշարձանը։ Այս պահանջը չիրագործվեց, քանի որ Կառլը վճռականորեն հրաժարվեց նման պատվի արժանանալուց։
Յուլի Շուբ
Յուլի Գերմանովիչ Շուբ, սովետական և ռուսական թատերագետ, սովետական թատրոնի աչքի ընկնող գործիչ, «Տեատր» ամսագրի գլխավոր խմբագիր։ Ռուսաստանի Դաշնության վաստակավոր գործիչ (1994 թվական) , Աշխատանքային կարմիր դրոշի շքանշանի և Պատվո նշանի ասպետ։
Կենսագրություն
Ծնվել է Մոսկվայում նշանավոր մենշևիկ, հեղափոխական շարժումների ակտիվ մասնակից (երկու անգամ ձերբակալվել է հեղափոխական գործողությունների համար), ՌՍԴԱԿ-ի անդամ, Բունդի անդամ (Եվրոպական աշխատանքային միություն), 1905 թվականին Պրեսնում հեղափոխական իրադարձությունների ժամանակ կռիվների (վիրավորվել է) և Փետրվարյան հեղափոխության (Պետրոգրադի կայազորից մեկի գնդերից Պետրոխորհրդի անդամ) մասնակից Գերման Վլադիմիրովիչ Շուբի ընտանիքում։ Մայրը՝ Յ. Գ. Շուբան, Ֆենյա Մաիսևնա Շուբ, ի ծնե անունը Տումարկինա, հեղափոխությունից առաջ նույնպես եղել է ՌՍԴԱԿ-ում։
1929 թվականին Յուլի Գերմանովիչ Շուբի հայրը, այդ ժամանակ դառնալով Պետական Պլանային կոմիտեի առաջավոր տնտեսագետներից մեկը, ձերբակալվում և արդյունքում դատապարտվում է այսպես կոչված «Կենտրոնական կոմիտեի մենշևիկների միության բյուրոյի» կեղծված գործի մեղադրանքով։ Նրա դեմ ներկայացված էր «Սովետական իշխանությունը ներխուժման միջոցով տապալելու մասին դավադրություն» կազմակերպելու անհեթեթ մեղադրանք։ Հետաքննությանը «համագործակցել» նա հրաժարվում է՝ հայտարարելով. «Ես ձեր կատագերգությանը չեմ մասնակցի»։ Բազմիցս հայտարարել է հացադուլներ, այդ թվում չոր՝ բողոքելով կալանքի պայմանների դեմ և ցանկանալով ընտանիքի հետ հանդիպել։ Այն բանի համար, որ «նա մնաց հաստատուն մենշևիկ և սովետական ռեժիմի անքակտելի թշնամի, չէր թաքցնում իր հակահեղափոխական հայացքները», 1927 թվականի հոկտեմբերի 5-ին Չելյաբիսկի բանտում Գ. Վ. Շուբը մահապատժի ենթարկվեց։
Յուլիա Շուբի համար երկրորդ հարազատ տուն դարձավ հայրիկի դպրոցական ընկերոջ՝ Մոսկվայի գեղարվեստական ակադեմիական թատորնի ականավոր գործչի, Կ. Ս Ստանիսլավսկու և Վլ. Ի. Նեմիրովիչ-Դանչենկոյի ամենամոտ գործընկերոջ, այդ դարաշրջանի ամենափայլուն մարդկանցից մեկի, «Աննա Կրենինայի», «Մեռած հոգիների» և այլ ուրիշ ներկայացումների բեմադրող Վասիլի Գրիգորևիչ Սախնովսկիու տունը ։ Հենց այստեղ ծնվեց և ձևավորվեց նրա սերը թատրոնի հանդեպ։
Մասնագիտական գործունեությունը
1948 թվականին ավարտել է Լունաչարսկու անվան Ռուսաստանի թատերական արվեստի ինստիտուտը։ Ավելի շուտ՝ 1945 թվականից սկսել է աշխատել Համառուսական թատրոնական միությունում (ՀԹՄ)։ Այստեղ աշխատել է 19 տարի՝ խորհրդատուից հասնելով մինչև հրատարակչության գլխավոր խմբագիր։ Հենց այդ շրջանում Յ. Գ. Շուբի շնորհիվ հրատարակչությունը փոքր «օժանդակ» ՀԹՄ ստորաբաժումից վերածվեց բարձրակարգ թատերական գրականության թողարկման համամիութենական նշանակության կենտրոն։
1964-1973 թվականներին եղել է «Արվեստ» հրատարակչության գլխավոր խմբագրի տեղակալ։ Յ. Գ. Շուբի մասնակցությամբ «Արվեստ»-ը «հրատարակել» է իր հայտնի գրքային շարքերը, ինչպիսիք են՝ «Կյանքն արվեստում», «Համաշխարհային արվեստի հուշարձաններ», «Աշխարհի քաղաքները և թանգարանները», և այլն, թողարկել է թատորնի պատմության մեջ դասական դարձած գրեքերի շարք, վաղուց բիբլիոգրաֆիկական հազվագյուտ գրքերի վերածված գեղանկարչության պատմության ալբոմներ և այլն։ Այդ շրջանում «Արվեստ»-ը դարձավ համաշխարհային դասի հրատարակչություն՝ ձեռագրերի, մատենագիտական սարքի, հրատարակման պոլիգրաֆիական որակի պատրաստման մակարդակով։ Դրա ապցույցն է այն միջազգային բազմաթիվ պարգևները, որոնց ստացել են այդ ժամականաշրջանում «Արվեստի» կողմից թողարկված գրքերը։